Pulwama Attack: विक्की कौशल शहीद जवानों के लिए हुए इमोशनल, बोले- आतंकियों को करारा जवाब देना होगा और...'  
पुलवामा आतंकी घटना पर विक्की कौशल
भावुक होकर दिया ये बयान
शहीद जवानों के लिए कही ये बात
बॉलीवुड एक्टर विक्की कौशल (Vicky Kaushal) उरी हमले पर आधारित फिल्म 'उरी: द सर्जिकल स्ट्राइक' (URI: The Surgical Strike) में अपनी शानदार एक्टिंग से दर्शकों के दिलों में बस गए. ऐसे में जब जम्मू कश्मीर के पुलवामा में सीआरपीएफ जवानों पर आतंकी हमला हुआ तो वह शहीदों के लिए भावुक हो गए. मीडिया से बात करते हुए विक्की कौशल ने न सिर्फ आतंकी हमले पर संवेदना व्यक्त की बल्कि शहीद जवानों के परिवारों को भावुकता पूर्वक और आर्थिक मदद करने के लिए साथ आने को कहा. विक्की कौशल (Vicky Kaushal) ने हमले वाले दिन भी अपने ट्विटर अकाउंट पर ट्वीट करके शहीद हुए जवानों को श्रद्धांजलि अर्पित की थी.
 
Actor Vicky Kaushal: It feels like a personal loss. A strong befitting answer must be given to terrorism. As a nation, we should come together & give the required support to the families of the martyrs, emotionally & financially. Our prayers are with them. #PulwamaAttackpic.twitter.com/2CBbainYnI
 
विक्की कौशल (Vicky Kaushal) ने कहा, 'ऐसा लगा मैंने व्यक्तिगत कुछ खो दिया हो. आतंकवाद को कड़ा जवाब दिया जाना चाहिए. एक देश के नाते, हमें एक साथ आना चाहिए और शहीद जवानों के परिवार वालों को भावुकता से और आर्थिक मदद करने के लिए एक साथ आना चाहिए. हमारी प्रार्थनाएं उनके साथ हैं.' विक्की कौशल ने ट्वीट करके लिखा था, 'पुलवामा में आतंकी हमले की खबर सुनकर गहरा दुख और सदमा पहुंचा. मेरा दिल उन बहादुर सीआरपीएफ जवानों के परिवारों की ओर जाता है, जो आज हम खो दिए और उन घायलों के शीघ्र स्वस्थ होने की प्रार्थना कर रहे हैं.'
 
Deeply saddened and shocked to hear the news of the terror attack in #Pulwama . My heart goes out to the families of the brave CRPF soldiers we lost today and praying for the speedy recovery of those injured.
विक्की कौशल (Vicky Kaushal) के अलावा कई अन्य फिल्म सितारों ने भी शहीद जवानों के प्रति दुख प्रगट किया. पुलवामा में हुए आतंकी हमले की अमिताभ बच्चन, लता मंगेशकर और शाहरुख खान आदि बॉलीवुड हस्तियों ने कड़ी निंदा की. सलमान खान ने कहा, ''मेरी संवेदना हमारे प्यारे देश के जवानों और उनके परिवारों के साथ है, जिन्होंने हमारे परिवारों की रक्षा के लिए शहीदों के तौर पर अपना जीवन बलिदान कर दिया..आप भारत के लिए खड़े हैं.'' वहीं शाहरुख खान ने कहा, ''हमारे बहादुर जवानों के परिवारों के प्रति गहरी संवेदना. हमारे लिए जीवन बलिदान कर देन वाले जवानों की आत्मा को शांति मिले.''